[{"text_idx": "#000001", "text": "Efallai bod hyn yn ein taro fel amser rhyfedd i roi genedigaeth, ond mae\u2019r mamau sydd wedi treulio\u2019r haf yn bwydo ar y cyfoeth o fywyd gwyllt o amgylch arfordir Lly\u0302n mewn cyflwr da iawn i gael rhai bach a\u2019r holl fwyd yn rhoi nerth iddi gynhyrchu llefrith maethlon fydd yn cynnal y morlo bach yn ystod wythnosau cyntaf ei fywyd."}, {"text_idx": "#000002", "text": "Mae\u2019r Morloi benywaidd yn llusgo\u2019u hunain i\u2019r lan ar nifer o draethau caregog wrth waelod clogwyni neu mewn baeau cysgodol \u2013 llecynnau perffaith ar gyfer rhoi genedigaeth i\u2019r rhai bach."}, {"text_idx": "#000003", "text": "Mae nifer fawr o forloi wedi ymgartrefu ar Ynys Enlli, ynys sydd ddwy filltir i\u2019r Gorllewin o Benrhyn Lly\u0302n. Yma gellir gweld morloi bach blith draphlith ar draws ei gilydd ar y traethau bychain ac ym mhob twll a rhigol ar hyd yr ynys!"}, {"text_idx": "#000004", "text": "Os digwydd i chi weld morloi bach wrth gerdded Llwybr Arfordir Cymru mae\u2019n holl bwysig eich bod yn cadw draw a pheidio eu haflonyddu, hyd yn oed os ydynt ar ben eu hunain. Mae arwyddion wedi eu gosod ar hyd arfordir Lly\u0302n i addysgu ymwelwyr i adael llonydd i\u2019r morloi bach yn ystod y cyfnod yma o\u2019r flwyddyn."}]